Up-182/97
Datum: 2000-05-31T00:00:00.000+02:00
ecli: ECLI:SI:USRS:2000:Up.182.97
vrsta: drugi akti
zadeva: ustavna pritožba
objavljeno: Neobjavljeno | 31.05.2000
dokument: US20194
akt: Ustavna pritožba A. A.:

- zoper sklep Vrhovnega sodišča št. U 1099/96 z dne 11. 7. 1996, - zoper sklep Zavoda za pokojninsko in invalidsko zavarovanje št. 129 827 z dne 17. 6. 1996 v zvezi z odločbo Zavoda za pokojninsko in invalidsko zavarovanje št. 129 827 z dne 19. 12. 1995 v zvezi z odločbo istega Zavoda z dne 17. 7. 1995,

- zoper odločbo Območne enote Ravne na Koroškem Zavoda za pokojninsko in invalidsko zavarovanje z dne 18. 3. 1996
resitev: zavrženje
izrek: Ustavna pritožba A. A.:

- zoper sklep Vrhovnega sodišča št. U 1099/96 z dne 11. 7. 1996, - zoper sklep Zavoda za pokojninsko in invalidsko zavarovanje št. 129 827 z dne 17. 6. 1996 v zvezi z odločbo Zavoda za pokojninsko in invalidsko zavarovanje št. 129 827 z dne 19. 12. 1995 v zvezi z odločbo istega Zavoda z dne 17. 7. 1995,

- zoper odločbo Območne enote Ravne na Koroškem Zavoda za pokojninsko in invalidsko zavarovanje z dne 18. 3. 1996 se zavrže.
stavek: Ustavno sodišče zavrže ustavno pritožbo, če ni izpolnjen procesni pogoj, to je predhodno izčrpanje vseh pravnih sredstev.
odlocitev: sklep
geslo: Predhodno izčrpanje vseh pravnih sredstev kot procesni pogoj za vložitev ustavne pritožbe.
podlaga: Zakon o Ustavnem sodišču (ZUstS), 50., 51., 52., 1. al. 1. odst. 55. čl.
datum_vloge: 1997-05-03T22:00:00.000Z
datum_odlocitve: 2000-05-30T22:00:00.000Z

# Up-182/97

31. 5. 2000

# S K L E P

Ustavno sodišče je v postopku za preizkus ustavne pritožbe A. A. iz Ž. na seji senata dne 31. maja 2000

s k l e n i l o :

Ustavna pritožba A. A.:

- zoper sklep Vrhovnega sodišča št. U 1099/96 z dne 11. 7. 1996,

- zoper sklep Zavoda za pokojninsko in invalidsko zavarovanje št. 129 827 z dne 17. 6. 1996 v zvezi z odločbo Zavoda za pokojninsko in invalidsko zavarovanje št. 129 827 z dne 19. 12. 1995 v zvezi z odločbo istega Zavoda z dne 17. 7. 1995,

- zoper odločbo Območne enote Ravne na Koroškem Zavoda za pokojninsko in invalidsko zavarovanje z dne 18. 3. 1996 se zavrže.

## O b r a z l o ž i t e v

Pritožnik z obširno in večkrat dopolnjeno ustavno pritožbo, ki ji prilaga veliko število prilog, opisuje svoje prizadevanje za uveljavitev pravice do invalidske pokojnine. Ustavnemu sodišču predlaga, naj razveljavi izpodbijane akte, ker naj bi mu bile zlasti zaradi napačne uporabe materialnega prava z njimi kršene človekove pravice.

Po določbi 50. člena Zakona o Ustavnem sodišču (Uradni list RS, št. 15/94 - v nadaljevanju: ZUstS) lahko vsakdo vloži ustavno pritožbo, če meni, da mu je s posamičnim aktom državnega organa, organa lokalne skupnosti ali nosilca javnih pooblastil kršena njegova človekova pravica ali temeljna svoboščina. Po prvem odstavku 51. člena ZUstS se ustavna pritožba lahko vloži, če so izčrpana vsa redna in izredna pravna sredstva. Sprejeto je torej načelo, da Ustavno sodišče kot najvišji organ sodne oblasti za varstvo človekovih pravic in temeljnih svoboščin (prvi odstavek 1. člena ZUstS) odloča o ustavni pritožbi le, če zatrjevane kršitve človekovih pravic in temeljnih svoboščin niso bile odpravljene pri sodiščih splošne pristojnosti na podlagi odločanja o vloženih rednih in izrednih pravnih sredstvih. Izjemoma sme Ustavno sodišče odločiti o ustavni pritožbi pred izčrpanjem izrednih pravnih sredstev, če je zatrjevana kršitev očitna in če bi z izvršitvijo posamičnega akta nastale za pritožnika nepopravljive posledice (drugi odstavek 51. člena ZUstS). Po prvem odstavku 52. člena ZUstS se ustavna pritožba vloži v 60 dneh od dneva vročitve posamičnega akta, zoper katerega je mogoča. V posebno utemeljenih primerih pa lahko Ustavno sodišče izjemoma odloča o ustavni pritožbi, ki je vložena po izteku tega roka (tretji odstavek 52. člena ZUstS).

Izpodbijani sklep Vrhovnega sodišča je posamičen akt državnega organa in ne splošen predpis, oceno katerega bi bilo mogoče opraviti v postopku na pobudo za začetek postopka za oceno ustavnosti in zakonitosti. Z obravnavanim sklepom Vrhovno sodišče ugotavlja svojo stvarno nepristojnost in pritožnikovo zadevo odstopa pristojnemu Delovnemu in socialnemu sodišču, ker ne gre za upravni spor, ampak za spor o pravici do in iz pokojninskega in invalidskega zavarovanja. Izpodbijani sklep Vrhovnega sodišča je zato mogoče izpodbijati le z ustavno pritožbo po 50. členu ZUstS. Tudi če se dana vloga šteje za ustavno pritožbo, je vložena prepozno.

Za izpodbijanje odločb Zavoda za pokojninsko in invalidsko zavarovanje ni izpolnjena nobena od že navedenih procesnih predpostavk, ki jih zahteva ZUstS. Ni namreč izkazano, da bi bila zoper te akte izčrpana redna in izredna pravna sredstva, od vročitve teh aktov do vložitve ustavne pritožbe je preteklo več kot 60 dni, pritožnik pa tudi več, kot da se sklicuje na tretji odstavek 52. člena ZUstS, v vlogi, datirani s 3. 6. 1997, ne navaja niti v tej niti v kasnejših vlogah in tako ne izkaže posebne utemeljenosti za izjemno obravnavanje ustavne pritožbe po izteku predpisanega roka. Ustavno pritožbo je bilo zato treba v celoti zavreči.

Senat Ustavnega sodišča je sprejel ta sklep na podlagi prve alinee prvega odstavka 55. člena ZUstS v sestavi: predsednica senata Milojka Modrijan ter člana dr. Janez Čebulj in Lojze Janko. Predsednica senata:

Milojka Modrijan